stanford-oval/wikipedia huggingface dataset:
Puebla de Zaragoza
Talouselämä ja liikenneyhteydet

Lentoliikennettä palvelee Hermanos Serdánin kansainvälinen lentokenttä. Siellä on käynnissä mittavat uudistustyöt ja sen ulkomaanliikenteen kapasiteetti lisääntyy entisestään. Moottoritie numero 150 johtaa Pueblasta noin 50 km:n päässä sijaitsevaan Meksikon pääkaupunkiin Méxicoon. Pueblan merkittävimpiä työllistäjiä on kaupungissa sijaitseva Volkswagenin autotehdas. Vientiautot laivataan rannikolla sijaitsevassa Veracruzin satamassa. Pueblassa on liikenteessä erityisiä vain naisille tarkoitettuja takseja, joissa on vain naiskuljettajia. Autot on varustettu päällekarkauksen estävin mekanismein.
Aiheesta muualla

Kuvia tai muita tiedostoja aiheesta Puebla de Zaragoza Wikimedia Commonsissa
Rauskajärvi

| Rauskajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′15″N, 25°53′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Rauskapuro Heinäjärveen 
Järvinumero:  14.426.1.003
Mittaustietoja
Pinnankorkeus:  120,2 m  
Pituus:  1,4 km  
Leveys:  570 m  
Rantaviiva:  3,747 km  
Pinta-ala:  23,843 ha  
Tilavuus:  0,0015313 km³ 
Keskisyvyys:  6,42 m  
Suurin syvyys:  18,5 m  
Saaria:  ei saaria 
 fiRauskajärvi 
Rauskajärvi  on Keski-Suomessa Viitasaarella  Kärnän lähellä sijaitseva järvi.
Maantietoa

Järvi on 1,4 kilometriä pitkä, 570 metriä leveä, ja sen pinta-ala on 24 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,53 miljoonaa kuutiometriä eli 0,00153 kuutiokilometriä. Sen keskisyvyys on 6,4 metriä ja suurin syvyys on 18,5 metriä. Sen rantaviivan pituus on 3,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Järven vedenpinnan korkeus on 120,2 metriä mpy.
Qom (provinssi)

Provinssi Iranin kartalla.
Qom on yksi Iranin 31 provinssista. Se sijaitsee maan pohjoisosassa Teheranin eteläpuolella. Provinssin pääkaupunki on Qom. Vuonna 2014 provinssissa eli 1,214 miljoonaa asukasta.
Aiheesta muualla

Kuvia tai muita tiedostoja aiheesta Qom (provinssi) Wikimedia Commonsissa
Iranin provinssit
Ālborz
Ardabīl
Āzārbāyjān-e Gharbī
Āzārbāyjān-e Sharqī
Būšehr
Chahār Mahāl ja Bakhtīārī
Esfahan
Fārs
Gīlān
Golestan
Hamadān
Hormozgān
Īlām
Kermān
Kermānšāh
Khorāsān-e Junoubi
Khorāsān-e Razavi
Khorāsān-e Shomali
Khūzestān
Kohgiluye ja Buyer-Ahmad
Kordestān
Lorestān
Markazī
Māzandarān
Qazvīn
Qorn
Semnān
Sīstān ja Balūchestān
Teheran
Yazd
Zanjān
Qolobaa Calankeed

| Qolobaa Calankeed |
| --- | --- |
 Somalian vaakuna
Valtio:   Somalia
Säveltäjä:  Abdullahi Qarshe
Sanoittaja:  Abdullahi Qarshe
Sävelletty:  1959
Qolobaa Calankeed on Somalian liittotasavallan kansallislaulu. Sen sanoitti sekä sävelsi Abdullahi Qarshe. Vaikka kansallislaulua Soomaaliyeey toosoo käytetään usein kansallislauluna, on Somalian virallinen kansallislaulu silti Qoloba Calenkeed.
Somalinkieliset sanat

Qolobaa calankeedu waa ceynoo,
Innaga keenu waa cirkoo kale ee,
Aan caadna lahayn  ee caashaqaye.
Xidigyahay cadi,

Waad noo ciidamisee,

Carradaa kaligaa
 
adow curadee

cadceeda sidee

u caan noqo ee
Qolobaa calankeedu waa ceynoo,
Innaga keenu waa cirkoo kale ee,
Aan caadna lahayn  ee caashaqaye.
Cashadaad dhalataa caloosheennaa
Sidii culaygii cidaad marisee
Allow ha ku cilen cawoow dhaha ee
Qolobaa calankeedu waa ceynoo,
Innaga keenu waa cirkoo kale ee,
Aan caadna lahayn  ee caashaqaye.
Shanteena cududood cadkii ka maqnaan
Adow caliyoo na caawimayee
Waa calaf cumrigaa isku keen simayee
Qolobaa calankeedu waa ceynoo,
Innaga keenu waa cirkoo kale ee,
Aan caadna lahayn  ee caashaqaye.
Leona Popović

Leona Popović
Leona Popović (s. 13. marraskuuta 1997) on kroatialainen alppihiihtäjä, joka edustaa SK Rijekaa. Hän on yltänyt maailmancupin pujottelussa kahdesti toiseksi.
Euroopan nuorten olympiafestivaaleilla tammikuussa 2015 Popović saavutti kultaa pujottelussa. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi. St. Moritzin MM-kilpailuissa 2017 hän oli joukkuekilpailussa yhdeksäs. Pyeongchangin olympialaisissa 2018 hänen suurpujottelusuorituksensa päättyi keskeytykseen ensimmäisellä kierroksella. Cortina d'Ampezzon MM-kilpailuissa 2021 hän oli pujottelussa 21:s ja suurpujottelussa 25:s. Pekingin olympialaisissa 2022 hän sijoittui pujottelussa 23:nneksi ja  2023 Courchevelin / Méribelin MM-kilpailuissa 17:nneksi.
Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Ensimmäiset maailmancupin pisteensä hän saavutti helmikuussa 2017 oltuaan Crans Montanan alppiyhdistetyssä 18:s. Kymmenen parhaan joukkoon hän sijoittui ensimmäisen kerran oltuaan seitsemäs Zagrebin pujottelussa tammikuussa 2022. Ensimmäisen palkintosijansa hän saavutti oltuaan toinen Soldeun pujottelussa maaliskuussa 2023. Marraskuussa 2023 hän sijoittui Levin jälkimmäisessä pujottelussa toiseksi.
Leona Helmsley

Leona Helmsleyn pidätyskuva vuodelta 1988.
Leona Helmsley (ent. Roberts, o.s. Lena Mindy Rosenthal, 4. heinäkuuta 1920 Marbletown, New York – 20. elokuuta 2007 Greenwich, Connecticut) oli yhdysvaltalainen kiinteistösijoittaja ja seurapiirihahmo, joka tuli 1980-ja 1990-luvulla tunnetuksi häijystä ja häikäilemättömästä luonteestaan ja sai kutsumanimen The Queen of Mean, ’ilkeyden kuningatar’.
Mallin töitä nuorena tehneen Helmsleyn ensimmäinen avioliitto päättyi 1950-luvun alussa, minkä jälkeen hän toimi menestyvänä kiinteistönvälittäjänä New Yorkissa. Vuonna 1968, ollessaan 48-vuotias ja itsekin jo miljonääri, hän alkoi seurustella naimisissa olevan kiinteistö- ja hotellimiljardööri Harry B. Helmsleyn kanssa, ottaa osaa myös tämän liikeasioihin ja houkutella tätä eroamaan vaimostaan. Mies menikin naimisiin Leonan kanssa vuonna 1972. Vuonna 1980 uudesta vaimosta tuli kymmenessä osavaltiossa toimineen Helmsley Hotels -ketjun johtaja – kiinteistöalalla hän oli liiketoimintakiellossa aiempien väärinkäytösten vuoksi. Suurimmillaan pariskunnan kiinteistömassaan kuului muun muassa Manhattanin kuuluisa pilvenpiirtäjä Empire State Building.
Vuonna 1989, jolloin hänen miehensä oli jo niin heikkokuntoinen että välttyi syytteiltä, Leona Helmsley tuomittiin neljän vuoden vankeuteen ja 7,1 miljoonan dollarin sakkoihin 33 veropetoksesta. Ylemmät oikeusasteet lievensivät tuomiota 21 kuukauden vankeuteen. Hänelle tuomittiin myös yhdyskuntapalvelua, jonka hän teetti osittain henkilökunnallaan ja sai siitä hyvästä lisää yhdyskuntapalvelua.
Harry B. Helmsley kuoli vuonna 1997 ja jätti noin 5 miljardin dollarin omaisuutensa vaimolleen. Leona Helmsley kuoli vuonna 2007 ja jätti 12 miljoonaa dollaria maltankoiralleen nimeltä Trouble. Koira kuoli vuonna 2011, ja käyttämättä jääneet varat palautuivat Leona ja Harry Helmsleyn perustamaan hyväntekeväisyyssäätiöön.
Helmsleystä kerrotaan monia tarinoita. Hänen  palvelijansa kertoi emäntänsä todenneen: ”Emme me maksa veroja, vain tavalliset ihmiset (little people) maksavat.” Kun Leona Helmsleyn edellisessä avioliitossaan saama ainoa poika kuoli 42-vuotiaana vuonna 1982, Helmsley haastoi tämän lesken oikeuteen pojalle lainaamiensa varojen perimiseksi ja irtisanoi tämän perheen omistamastaan asunnosta.
Helmsleystä on tehty televisioelokuva Keinottelijoiden kuningatar (Leona Helmsley: The Queen of Mean, 1990), jossa häntä näyttelee Suzanne Pleshette. Hänestä kertovan musikaalin The Queen of Mean on säveltänyt Ron Passaro ja sanoittaneet David Lee ja Alex Lippard, ja sitä on esitetty pienemmissä teattereissa Yhdysvaltojen eri kaupungeissa tavoitteena tuottaa se New Yorkin Broadwaylle.
Rauli Badding Somerjoki (albumi)

| Rauli Badding Somerjoki Rauli Badding Somerjoki |
| --- | --- | --- |

Kokoelmalevyn tiedot
 Äänitetty : 1970-87
 Julkaistu: 1992
 Tuottaja(t): AMT (Johanna Kustannus)
 Tyylilaji: Suomirock, iskelmä
 Levy-yhtiö: AMT (Johanna Kustannus)
Rauli Somerjoen kokoelma muut julkaisut
| Tähdet 1988 | 'Rauli Badding Somerjoki' 1992 | Muotokuva 1992 |
Rauli Badding Somerjoki (AMTCD 2047) on Rauli Somerjoen kokoelma-albumi vuodelta 1992.
Kappaleet

Kaunis maailma
Ikkunaprinsessa
Laivat
Paras haihtua vaan
Tähdet, tähdet
Mä haluan sun
Yölinjalla
Kun ei niin ei
Painu pois
Yön hiljaisuudessa
Kuihtuu kesäinen maa
Mun sormuksein
Bensaa suonissa
Pilvet karkaa, niin minäkin
Valot
Rokaten ja rollaten
Yö kanssas sun
Fiilaten ja höyläten
Paratiisi
Surrender: Antaudu, rakkain!
Aamuöiseen sateeseen
Jykevää on rakkaus
Ranger 7

Ranger 7
Ensimmäinen yhdysvaltalaisen avaruusaluksen (Ranger 7) Kuusta ottama valokuva. Suuri kraatteri keskellä oikealla on Alphonsus
Ranger 7 oli yhdysvaltalainen NASAn Ranger-avaruusohjelman iskeytymisluotain, joka laukaistiin Atlas-Agena B -kantoraketilla Kuuhun 28. heinäkuuta 1964 klo 16:50 UTC. Luotaimen tarkoituksena oli ottaa tarkkoja lähikuvia Kuusta ennen törmäämistään siihen. Luotaimessa oli kuusi televisiokameraa, joista kaksi oli laajakulmaista. Luotaimen massa oli 365,7 kg.
68,6 tunnin lennon jälkeen luotain törmäsi Kuuhun 31. heinäkuuta 1964 klo 13:25:48.82 UT koordinaateissa 10°38' eteläistä - 20°36' läntistä Mare Nubiumin ja Oceanus Procellarumin (nimettiin myöhemmin Mare Cognitumiksi) välissä Kopernikus-kraatterista etelään. 17 minuuttia ennen törmäystä luotain alkoi lähettämään kuvia Maahan, joita lähetettiin 4 308 ennen törmäystä. Törmäysnopeus oli  2,62 km/s. Viimeisen kuvan erotuskyky oli 0,5 metriä. Kuvat olivat paljon tarkempia kuin mitä Maahan sijoitetuilla teleskoopeilla oli mahdollista ottaa.
Aiheesta muualla

NASA: Ranger 7 (Arkistoitu – Internet Archive) (englanniksi)
Luotaimen ottamia kuvia
Lunar impact: A history of Project Ranger (PDF) 1977
Ranger-ohjelma
Ranger 1 | Ranger 2 | Ranger 3 | Ranger 4 | Ranger 5 | Ranger 6 | Ranger 7 | Ranger 8 | Ranger 9
Lavatähti-laulukilpailu

Lavatähti-laulukilpailu on suomalainen iskelmälaulukilpailu. Kilpailua järjestää Ohjelmatoimisto ViihdeSallap Oy.
Lavatähti-kilpailussa ovat menestyneet muun muassa Saija Varjus, Kari Vepsä ja Janne Tulkki.
QV66

Nefertari pelaa senetiä.
QV66 on egyptologien faarao Ramses II:n päävaimo Nefertarin haudasta käyttämä lyhenne (QV, Queens’ Valley, Kuningattarien laakso, jossa hauta sijaitsee). Haudan löysi vuonna 1904 Ernesto Schiaparelli, Torinon egyptologisen museon johtaja.
Rakenne

Kallioon hakattu portaikko johtaa etukammioon, joka on koristeltu maalauksin, joiden aiheet ovat peräisin Kuolleiden kirjan 17. luvusta.  Astronomisin teemoin koristeltu katto edustaa taivasta. Se on maalattu tummansiniseksi ja koristeltu lukemattomilla kultaisilla viisisakaraisilla tähdillä. Etukammion itäseinään on koverrettu iso oviaukko, jota vartioivat vasemmalla Osirista ja oikealla Anubista esittävät patsaat. Aukko johtaa käytävään, joka on koristeltu maalauksin, jotka kuvaavat Nefertaria saapumassa häntä tervehtivien jumalien luo. Käytävän perältä avautuva sivukammio on koristeltu uhrimenoja kuvaavin maalauksin.
Etukammion pohjoisseinältä alas laskeutuva portaikko vie varsinaiseen hautakammioon, joka on valtava, noin 90 neliömetrin laajuinen, suorakulmion muotoinen huone. Astronomisin teemoin koristeltua kattoa kannattelee neljä kauttaaltaan koristeltua pylvästä. Alun perin kuningattaren punagraniittinen sarkofagi lepäsi keskellä tätä huonetta. Muinaisegyptiläisten uskonnollisten käsitysten mukaan vainajan uudelleensyntyminen tapahtui tässä kultaiseksi halliksi kutsutussa tilassa.
Huoneen vasemmalla sivustalla on kuvattu laajasti Kuolleiden kirjan 144. luvun kuvailemia tapahtumia kuten Osiriksen valtakunnan portteja, niiden vartijoita ja maagisia sanoja, jotka vainajan oli lausuttava päästäkseen vartijoiden ohi. Toisaalla huoneessa on vastaavia kuvauksia 146. luvun kuvailemista tapahtumista.
Ramseksen vaimoaan kohtaan tuntema kiintymys on ilmaistu haudan seinillä monien eri tavoin, mm. ilmeisesti Ramseksen itsensä kirjoittamin rakkausrunoin. Ainakin siis joissain tapauksissa kuninkaallisten avioliitot eivät tuolloin olleet järjestettyjä vaan perustuivat puolisojen tunnesiteille. Nefertarin alkuperää ei tunneta, mutta hänen arvellaan olleen ylimystön jäsen, sillä hänen ollessaan kuningattarena hänen veljensä Amenmose toimi Theban kaupungin johtajana.
Merkitys egyptologialle

QV66:n maalaukset ovat parhaimmin säilyneitä ja yksityiskohtaisimpia kuvauksia muinaisten egyptiläisten kuolemanjälkeistä elämää koskevista käsityksistä. Haudassa on kuvattuna Kuolleiden kirjan lukujen 17, 94, 144, 146 ja 148 kuvailemia seremonioita ja testejä, joihin vainaja joutuu kuoltuaan. Hautakammion oveen on kuvattu uudelleensyntynyt Nefertari, joka nousee itäisestä horisontista auringonkehränä ja kuolemattomaksi kohonneena voitettuaan pimeyden voimat.
Kuvailtujen seremonioiden yksityiskohdat ovat tuoneet lisätietoa monien 19. dynastian aikana palvottujen jumalien rooleista ja tehtävistä. Haudassa ovat kuvattuina ainakin seuraavat jumalat: Isis, Osiris, Anubis, Hathor, Neith, Serket, Ma'at, Wadjet, Nekhbet, Amunet, Ra ja Nephthys.
Haudanryöstäjät olivat tyhjentäneet haudan arvoesineistä ilmeisesti jo vuosisatoja ennen kuin Schiaparelli löysi sen uudelleen. Myös sarkofagi oli poissa. Hautakammiosta löytyi muumion osia, jotka Schiaparelli vei mukanaan Torinoon, jossa ne ovat yhä.
Haudan sulkeminen yleisöltä

Hauta jouduttiin sulkemaan vuonna 1950 yleisön sille tuottaman vaaran vuoksi. Vierailijoiden hengityksen hautaan tuoma kosteus ja suoranainen ilkivalta alkoivat uhata hauraita maalauksia. Vuonna 1986 Egyptin muinaismuistovirasto ja Getty Center käynnistivät haudan restauraatiohankkeen, joka valmistui huhtikuussa 1992. Viranomaisten tuolloin tekemän päätöksen mukaisesti yleisön pääsyä hautaan on yhä tiukasti rajoitettu.
Aiheesta muualla

Kuvia tai muita tiedostoja aiheesta QV66 Wikimedia Commonsissa
Shimmer Chinodya

Shimmer Chinodya (s. 1957 Gweru) on zimbabwelainen kirjailija.
Chinodya opiskeli englanninkielistä kirjallisuutta ja kasvatustiedettä Zimbabwen yliopistossa. Sittemmin hän sai Master of Arts -oppiarvon luovassa kirjoittamisessa Iowa Writers' Workshop -ohjelmassa. Hänen ensimmäisenä romaaninaan julkaistiin Dew in the Morning vuonna 1982. Chinodya toimi vuosina 1995–1997 luovan kirjoittamisen ja afrikkalaisen kirjallisuuden professorina St. Lawrencen yliopistossa. Hän on saanut töistään monia palkintoja, kuten Commonwealth Writers' Prizen Afrikan osalta teoksesta Harvest of Thorns.
Chinodyan tuotantoon kuuluu romaanien ohella novelleja ja runoutta. Chinodya laati tilaustyönä tarinan, jota käytettiin Tsitsi Dangarembgan ohjaaman Everyone's Child -elokuvan pohjalla.
Laura Jounela

Laura Jounela (s. 4. maaliskuuta 1972) on suomalainen pesäpalloilija. Jounela edusti koko uransa Pesäpallon SM-sarjassa ja Superpesiksessä Oulun Lippoa. Jounela saavutti kaksi SM-kultaa kaudella 1994 ja kaudella 1995, kolme SM-hopeaa kaudella 1996, kaudella 1998 ja kaudella 1999 ja kaksi SM-pronssia kaudella 1997. Kaudella 1994 Jounela oli myös Superpesiksen etenijäkuningatar 55:llä tuodulla juoksulla. Jounela pelasi viisi Itä-Länsi-ottelua vuosina 1994, 1995, 1996, 1997 ja 1998. Hän pelasi ulkokentällä kopparina. Jounela pelasi 232 runkosarjan ottelua. Näissä hän löi seitsemän kunnaria ja 91 tavallista juoksua, toi 386 juoksua ja keräsi 1 092 kärkilyöntipistettä.
Laura Kakko

Laura Kakko (14. syyskuuta 1959 Helsinki – 12. maaliskuuta 2011 Espoo) oli suomalainen suurlähettiläs.
Kakko työskenteli 1980-luvulla Punaisen Ristin palveluksessa. Hän kävi Ulkoasiainministeriön kansainvälisten asiain valmennuskurssin nro 19 keväällä 1990. Vuosina 1991–1994 hän työskenteli Suomen New Delhin -suurlähetystössä ja 1994–1997 Suomen EU-edustustossa Brysselissä. Sen jälkeen hän oli ulkoministeriön palveluksessa kotimaassa, välillä Moskovan-suurlähetystössä 2000–2003 ja jälleen kotimaassa Eurooppa-osaston apulaisosastopäällikkönä vuoteen 2009, jolloin hänestä tuli Suomen Slovenian-suurlähettiläs.
Pueblan taistelu

Pueblan taistelu oli 5. toukokuuta 1862 käyty taistelu Meksikon valtausta yrittäneiden ranskalaisten ja meksikolaisten joukkojen välillä Pueblan kaupungin viereisen Cerro de Guadalupen linnoituksen hallinnasta. Ranskalaiset olivat hyökänneet Meksikoon alun perin taatakseen Meksikon valtionvelkojen takaisinmaksun. Meksikolaisia Pueblassa komensi Ignacio Zaragoza ja ranskalaisia Charles Latrille Lorencez. Alivoimaisten puolustajien onnistui lyödä takaisin ranskalaisten hyökkäysyritykset suurelta osin Lorencezin tekemien virheiden takia.
Voitto Pueblassa pakotti ranskalaiset lykkäämään suunnitelmiaan, mutta he palasivat seuraavana vuonna ja asettivat Meksikon johtoon Ferninand Maximilian Joosefin. Voitto Pueblassa ei siis ratkaissut sotaa, mutta meksikolaisille sillä oli suuri symbolinen arvo. Cinco de Mayo -perinne alkoi taistelun muistopäivänä Pueblassa, ja siitä tuli hyvin suosittu meksikolaisten parissa Yhdysvalloissa.
Tausta

Meksiko kävi 1850-luvun lopulla niin sanotun kolmen vuoden sodan maan liberaalien ja konservatiivien välillä. Joulukuussa 1860 sodan päätti joukkonsa maan pääkaupunkiin johtanut liberaalikenraali Jesús González Ortega, ja valtaan nousi Benito Juárezin hallitus. Sodan aikana maa oli kuitenkin ajautunut suuriin taloudellisiin vaikeuksiin. Vuonna 1861 presidentiksi valitulla Juárezilla oli tyhjä valtion kassa, ja heinäkuussa 1861 hän päätti lykätä valtionvelan maksamista. Maan ulkomaalaisille velkojille tämä ei käynyt. Britannia, Ranska ja Espanja lähettivät yhdessä joukkojaan Meksikoon. Veracruz Meksikon rannikolla vallattiin tammikuussa 1862, ja Ranskan Napoleon III halusi liittolaisistaan poiketen jatkaa valtauksia.
Taistelu

Ranskalaisten olisi kohti sisämaata kulkiessaan kuljettava linnoitetun Pueblan kaupungin kautta. Meksikolaisilla oli jouksuhaudoin ja tiilimuurein linnoitettu asema jyrkällä Cerro de Guadalupen kukkulalla. Heidän joukkojaan komensi kenraali Ignacio Zaragoza, jonka alainen oli prikaatinkenraali Porfirio Díaz. Eri arvioiden mukaan meksikolaisia oli 2 000–5 000. Ranskalaisia joukkoja komentanut Charles Latrille Lorencez päätti vallata meksikolaisten asemat suoralla hyökkäyksellä. Alaisuudessaan hänellä oli noin 6 000 ranskalaista sotilasta. Ranskalaiset olivat meksikolaisia paremmin aseistautuneita, ja heidän sotilaallisella suorituskyvyllään oli hyvä maine. He eivät olleet kärsineet tappioita sitten Waterloon taistelun. Joukot iskivät yhteen 5. toukokuuta 1862.
Puolustajat havaitsivat hyökkääjät aamulla hieman kello 9:n jälkeen. Ranskalaiset alkoivat tulittaa tykeillä meksikolaisia linnoitteita kello 11.45. Tarkoituksena oli pehmentää heidän asemiaan ennen hyökkäystä. Meksikolaisten muurit kestivät kuitenkin tulituksen. Lorencez yritti ratkaista tätä siirtämällä tykkejään lähemmäksi, mutta tällöin niiden piti tulittaa hankalammasta kulmasta. Keskipäivään mennessä ranskalaisten tykkien ammukset olivat loppuneet aiheuttamatta suurempia vaurioita meksikolaisten puolustusvarustuksiin. Lorencez määräsi tästä huolimatta omat sotilaansa hyökkäämään. Sotilaiden lähestyessä puolustajien tykit avasivat tulen. Ranskalaiset yrittivät rynnäkköä kolmeen kertaan, mutta tulivat lyödyksi takaisin jokaisella yrittämällä. Samaan aikaan Porfirio Díazin johtama meksikolainen ratsuväki iski ranskalaista ratsuväkeä voitokkaasti. Kello 14 alkoi vesisade, joka muutti taistelukentän mutaiseksi. Lorencez päätti määrätä joukkonsa vetäytymään, ja ranskalaiset palasivat Meksikon rannikolle.
Seuraukset

Taistelu oli päättynyt meksikolaisten voittoon. Ranskalaiset olivat kärsineet puolustajia suuremmat tappiot. Yhteensä heidän tappionsa olivat noin 1 000 miestä. Tappion syinä on pidetty päätöstä iskeä meksikolaisten linnoitteita vastaan, kun sen sijaan olisi voitu vallata itse haavoittuvaisempi Pueblan kaupunki. Alun tykistökeskitys jäi myös heikoksi, koska tykit oli sijoitettu aluksi liian kauas meksikolaisten asemista. Napoleon III erotti Lorencezin tappion jälkeen.
Pueblassa voiton merkitsi soivat kaupungin kirkonkellot. Yöllä laulettiin tuolloin Ranskan kuninkaan kieltämää vallankumouksellista ranskalaista laulua Marseljeesi. Meksikolaisten johto oli kuitenkin varovainen. Zaragoza lähetti sähkösanoman Juárezille mainiten ranskalaisten sotilaiden urheuden, mutta heidän komentajansa typeryyden. Taistelu lykkäsi ranskalaisen suunnitelmia Meksikon valtauksesta lähes vuodella. Napoleon III lähetti kuitenkin maahan suuren määrän vahvistuksia taistelun jälkeen, ja lähes 30 000 ranskalaista marssi takaisin Pueblaan toukokuussa 1863. Puebla antautui piirityksen jälkeen, ja pian ranskalaiset marssivat myös pääkaupunkiin. Heinäkuussa 1863 maan hallitsijaksi asetettiin arkkiherttua Ferninand Maximilian Joosef.
Voitto oli joka tapauksessa meksikolaisten kannalta symbolinen, ja se motivoi ranskalaisten vastaista vastarintaa edelleen. Cinco de Mayo eli 5. toukokuuta oli alun perin Pueblan osavaltion seudulla taistelun muistoksi vietetty juhlapäivä, josta tuli paljon myöhemmin suosittu Yhdysvaltoihin muuttaneiden meksikolaisten parissa. Cerro de Guadalupen linnoituksesta tehtiin suojeltu historiallinen kohde ja museo 1930-luvulla.
Taistelukentän kartta.
Meksikolaisten linnoituksia Pueblan vieressä nykyisin.
Shimo-Takain piirikunta

Shimo-Takain piirikunta (jap. 下高井郡, Shimotakai-gun) on piirikunta Japanin Naganon prefektuurissa. Siihen kuuluu kolme kuntaa: Yamanouchi, Kijimadaira ja Nozawaonsen. Siellä asuu 19 015 asukasta, sen pinta-ala on 423,2 neliökilometriä ja väestötiheys 44,93 asukasta neliökilometrillä. Väestö laskee.
Richard Simmons

| Richard Simmons |
| --- | --- |
 Simmons syyskuussa 2011
Henkilötiedot
Syntynyt: 12. heinäkuuta 1948  New Orleans, Louisiana, Yhdysvallat
Kuollut: 13. heinäkuuta 2024 (76 vuotta)
Ammatti:  fitnessasiantuntija näyttelijä poliittinen aktivisti
Näyttelijä
Aktiivisena:  1968–2014
Aiheesta muualla
richardsimmons.com
IMDb
Milton Teagle "Richard" Simmons (12. heinäkuuta 1948 New Orleans, Louisiana, Yhdysvallat  – 13. heinäkuuta 2024) oli yhdysvaltalainen fitness-persoona ja näyttelijä. Simmons edisti painonpudotusohjelmia näkyvästi Sweatin' to the Oldies -aerobic-videoidensa kautta. Hän kirjoitti myös useita kirjoja aiheesta. Hänet tunnettiin eksentrisestä, seurallisesta ja usein prameasta persoonallisuudestaan. Häntä on parodioitu usein ja hän oli myös tuttu talk show -vieras.
Aiheesta muualla

Richard Simmons Internet Movie Databasessa. (englanniksi)
Semmeringsola

Semmeringsola
Semmeringsola on 985 metriä korkea sola Itävallan Itä-Alpeilla. Sola yhdistää Ala-Itävallan ja Steiermarkin osavaltiot ja on merkittävä liikenneyhteys Wienistä Balkanin, Italian ja Innsbruckin suuntiin. Solassa on Semmeringin kylä.
Ensimmäinen tie solaan rakennettiin vuonna 1728. Vuosina 1848–1854 rakennettiin Semmeringin rautatie, joka alittaa solan tunnelissa.
Solan alitse rakennetaan uutta 27 kilometrin pituista Semmeringin pohjatunnelia, jonka on tarkoitus valmistua vuonna 2026. Valmistuessaan se lyhentää Wienin ja Grazin välistä matka-aikaa 35 minuutilla noin kahteen tuntiin.
Aiheesta muualla

Kuvia tai muita tiedostoja aiheesta Semmeringsola Wikimedia Commonsissa
Liettuan valtionsinfoniaorkesteri

Liettuan valtionsinfoniaorkesteri (liett. Lietuvos valstybinis simfoninis orkestras) on liettualainen orkesteri. Sen historia juontaa juurensa Gintaras Rinkevičiuksen vuonna 1988 perustamaan nuorten muusikkojen ryhmään, joka piti ensimmäisen konserttinsa 30. tammikuuta 1989. Sinfoniaorkesteri sai nykyisen nimensä kymmenen vuotta myöhemmin. Tällöin se piti ensimmäisen konserttinsa uudessa 1000-paikkaisessa Vilnan kongressikonserttisalissa.